Naše dodávky majú povinné zmluvné poistenie (PZP) voči škodám spôsobeným tretím stranám a havarijné poistenie (za * na konci odpovede nájdeš detailnejšie info). Všetky dodávky majú v poistení zahrnutú aj asistenčnú službu pre prípad poruchy na cestách, defektu a pod. Ak potrebujete využiť počas vášho výletu asistenčnú službu, zavoláte nám a problém spoločne vyriešime najlepšie, ako bude v našich silách. V prípade poruchy vozidla a potreby ponechať ho v servise za účelom opravy, vám zariadime náhradné ubytovanie v blízkosti servisu. Bude vám taktiež vrátená zaplatená suma za dni prenájmu, počas ktorých bolo auto nepojazdné. * Dodávky Mountain hut (VW T4) a Big Banana (VW LT35) sú už staršie dámy a nie je ich možné poistiť klasickým havarijným produktom. Majú teda Mini Havarijné poistenie Extra, ktoré kryje škody spôsobené vodičom v prípade zrážky s iným vozidlom, ktoré si od nás uplatňuje PZP nárok (inak povedané je krytá zrážka iba s iným vozidlom, keď ste vinníkom nehody vy alebo druhý šofér). Dodávky Dromedár (VW T5) a Gurumobil (VW T5) majú klasické havarijné poistenie.